Izland Népi Csoportosulás

## Az Izlandi Népi Csoportosulás

Mint állam, kezdetben magában foglalta Izlandot is, de mivel a vezetőjük, Valdis  II. Népi vezető és Főtáltos, táltos tisztségéből kiindulva nem volt vallásos, az izlandi reformátusok fellázadtak ellene, így Izland területét elvesztette és csak a Brit-szigetek egy része maradt meg a birodalomból. Valdis vezető fel is vette a kereszténységet, hogy vissza tudja szerezni, és megtérítse Izland népét, maga a pápa is kifejezetten támogatja a hadjáratot. A vallási térképen ezért is van katolikusnak jelölve, mert ez lett a fő vallás. A birodalom vallási vezetője Karl Hinrik bíboros, aki a pápától kapta ezt a rangját, 1513-ban. Minden egyéb vallással szemben azonban vallási türelem van érvényben.

1510 előtt, amikor a birodalom része volt még Izland is, három központja volt a birodalomnak, egy Izlandon, melynek központja Reykjavík volt, emellett volt a skót és az ír tartomány. A skót fővárosa Edinburgh, jelenleg is a lázadás miatt ez a központ, itt van a főuralkodó is, Valdis. Ír főváros: Dublin.

A Csoportosulás kormányzata úgy néz ki, hogy van a Népi Vezető, Valdis, ő a főuralkodó, mellette a két társvezető található, Valdis gyermekkori legjobb barátai: Lilija és Einar. Lilija társvezető az ír tartományért felelős, míg Einar a skótért. Tartományaik belső rendjét érintő kérdesekben önállóan is hozhatnak döntést, míg a külpolitikát, a külkereskedelmet, illetve az egész birodalomra kiterjedő kérdésekben közösen kell dönteni Valdissal illetve egy 13 tagból álló tanáccsal, az Agancsos tanáccsal. A tanács a nevét a birodalomban elterjedt szarvasok miatt kapta, ami Valdis kedvenc állatának mondható, rendszeresen választja útitársnak a kedvenc szarvasát bármelyik ló helyett.

Azért Népi Csoportosulás, mert a 15.században Dánia uralma alatt volt Izland, de az ott egymás mellett élő népek, törzsek, fellázadtak és ezáltal sikerült elszakadni tőle. Az első népi vezető fogta össze a lázadást, és tartotta egyben a törzseket ,hogy ne legyen újabb felkelés, forradalom. Majd jött Valdis, aki párbajra hívta ezt a vezetőt, és mivel sikeresen legyőzte, így ő lett a II. Népi vezető, és megalapította erre a történetre tekintettel Népi Csoportosulás néven a birodalmat.

Jelenleg 1510 van, Valdis 1500-ban került hatalomra, 1504-ben elfoglalta Skóciát, majd 1507-re az íreket is. E területeket azért szerezte meg, mert ott jelentős arany-lelőhelyek találhatóak, Izlandon pedig ilyen terület nincs. A skót terület további jelentős nyersanyagforrást jelentett a birodalomnak, míg az ír területek inkább mezőgazdasági szempontból jelentősek.

A térség gazdasági életébe az arannyal tudott főképp bekerülni a birodalom, de jelentős a gabona-, nyersanyag-, és a tenger miatt a halexport is Európába. Ehhez a népi kereskedők Észak-Franciaország és Észak-Németország partjain kötnek ki, majd onnan folytatják útjukat Közép-Európa felé.

Az Európai piacon egyedülálló luxuscikként van jelen az izlandi zúzmó, amely gyógyhatásáról ismert, illetve a sarki róka prém, amely Valdis személyes kedvence, rendszerint ilyen prémből készült kabátot visel.

## Zászló

A bal felső piros csík az ír tartományra utal, az ír Patrik-kereszt színeiből áll, míg a jobb felső a skót tartományt jelképezi, az Andráskereszt színeiből áll. A középső róka az Izlandon honos sarki róka, a lila pedig azért az alap, mert az Valdis kedvenc színe, egyszer szívesen ellátogatna egy igazi levendula mezőbe, úgyhogy akinek van a birodalmában ilyen, az ne tartsa magába.